Дворец на културата и спорта - Варна

Една нощ в операта с музиката на Queen
2022-09-05 20:00 - 22:00 (Europe/Helsinki) | Летен Театър – Варна, Морска градина, Варна, Bulgaria
Концертът „Една нощ в операта с музиката на Queen“ на 5 Септември, в Летен театър – Варна
Рок и Опера! Един различен концерт с безсмъртните хитове на легендарната група Queen, изпълнени от оркестър и хор на Държавна опера – Пловдив и със специалното участие на Славин Славчев, Дони, Славчо Николов, Венко Поромански, Михаил Шишков – син!

Intelligent Music Project & Ronnie Romero
2022-09-03 19:30 - 21:00 | Летен Театър – Варна, Морска градина, Варна, Bulgaria
Intelligent Music Project & Ronnie Romero

Летен театър, Варна – 03 септември 19:30ч.

Миле Китич - 40 години на сцена
2022-09-01 20:00 - 22:30 | Летен Театър – Варна, Морска градина, Варна, Bulgaria
Легендата на сръбската музика Миле Китич ще отпразнува 40 години на сцена с грандиозен концерт в Летен театър- Варна от 20.00 ч. на 1 септември 2022 г.
Сръбската звезда решава да сподели юбилея си именно с българските си фенове, след невероятните успехи на концертите си в България. На 1 септември Миле Китич ще представи своите нови песни, както и големите си хитове, с които печели сърцата на своите почитатели през изминалите 40 години. От сцената отново ще прозвучат всички любими песни, сред които „Casa ljubavi“, „A mi smo bili“, „Mi smo bili jedan zivot“, „Jasmina“, „Svi su tu“, „Bomba“, „Milioni, kamioni“, „Pije mi se“ и много други. Звездата обещава незабравим концерт във Варна.
Кариерата му започва в средата на 70-те години, като сред първите му песни са „Ja zelim da sam sunce“ и „Ljubavi nase sad nema vise“, последвани от самостоятелни албуми.
Изключителният успех на Миле обаче идва с групата Южни ветар и хитовия и до днес албум „Casa ljubavi“ (1984). Следват още 10 албума със същата формация и безброй хитове, които имат рекордни продажби в Сърбия. Известен сред своите колеги като непоправим работохолик, за 40-годишната си кариера певецът е един от най-обичаните и успешни изпълнители в Сърбия.

EXCLUSIVE ACTORS NIGHT
2022-08-31 20:30 - 23:00 | Летен Театър – Варна, Морска градина, Варна, Bulgaria
Това е истинската звездна актьорска вечер във Варна!
Участие ще вземат едни от най-актуалните и обичани български артисти – Аня Пенчева, Иво Аръков, Руслан Мъйнов, Мария Сапунджиева, Мариус Куркински, Ненчо Илчев, Албена Михова, Кирил Ефремов, Евгени Будинов и още специални гост-звезди – изненада!
Не пропускайте да си подарите една прекрасна лятна емоция под звездите в Летен театър – Варна!
Ще бъде една незабравима вечер с прекрасни артисти и изпълнители, ще има много смях и забава и още гост изпълнители в изненада!

Виктор Калев "Грамофонът"
2022-08-30 20:30 - 23:00 | Летен Театър – Варна, Морска градина, Варна, Bulgaria
ГРАМОФОНЪТ
Ажур Пико ви кани да се насладите един своеобразен автобиографичен концерт-спектакъл. В продължение на повече от два часа Виктор Калев ще накара публиката да се смее с глас, да пее заедно с него познатите на няколко поколения песни и да се забавлява от сърце и душа.
Спектакълът на Виктор Калев „Грамофонът“ на 30 Август от 20:30ч, в Летен театър – Варна:
По идея и разкази от живота на Виктор Калев.
Автор: Ваня Щерева
АВТОРСКИ КОНЦЕРТ-СПЕКТАКЪЛ ВИКТОР КАЛЕВ
„Грамофонът“ е едно пътешествие през годините, заредено с носталгия, хумор и любов, в което зрителят ще стане съпричастен към една сбъдната мечта.
Спектакълът е изграден върху лични истории на актьора и популярни песни на български изпълнители.
Един грамофон, един актьор, един свят.
Или… как се сбъдват мечтите.

Времетраене: 140 мин.

ЛИЛИ ИВАНОВА - ТУРНЕ 2022-втори концерт
2022-08-29 21:00 - 23:00 | Летен Театър – Варна, Морска градина, Варна, Bulgaria
ЛИЛИ ИВАНОВА – ТУРНЕ 2022 -втори концерт

29 АВГУСТ – 21:00, Летен театър, Варна

Спектакъл на Валя Балканска
2022-08-28 20:00 - 22:00 | Летен Театър – Варна, Морска градина, Варна, Bulgaria
Юбилеен концерт-спектакъл на Валя Балканска на 28 Август от 20:00ч в Летен театър – Варна
Жената с „космическия глас“ Валя Балканска ще пее за всички вас в Летен театър – Варна в юбилеен мултимедиен спектакъл! Участват още Фолклорен ансамбъл Родопа – Смолян, популярния гайдар Петър Янев и Деси Добрева!

AniFest 2022
2022-08-27 09:30 - 2022-08-28 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Ето, че лятото пак наближава, а всички знаем, че най-хубаво е на море, разбира се още по-хубаво ще е, да го комбинирате с любимото си аниме събитие – ANIFEST – от фенове за фенове!
Заградете си в календара датите 27 и 28 август защото ще Ви очакваме във Варна на най-слънчевото аниме събитие за годината!!!
Присъединете се към евента и не пропускайте нито една от изненадите, които сме ви подготвили и тази година!
Всичко за единайстото издание на AniFest 2022 можете да намерите и на официалния сайт на събитието… най-хубавото винаги предстои!
https://anifestbg.com/
–––––––––––––––––––––––––
AniFest 2022 има за цел да събере всички почитатели на Азиатската култура, К-поп танци, Японска Анимация, Комикси и Гейминг и да им предложи огромно разнообразие от забавления!
В ПРОГРАМАТА ОЧАКВАЙТЕ…
… косплей, аниме, гейминг, работилници, к-поп танци и състезания, демонстрации, настолни игри, конкурси, огромни щандове и…
… и още и още много само на десетото юбилейно издание на AniFest!
ОРГАНИЗАТОРИ
Shiokaze
AnimeS-bg.com
Аниме Магазин Tomodachi-bg
https://tomodachi.bg
ПАРТНЬОРИ
Дворец на културата и спорта – Варна Palace of Culture and Sports Varna
https://www.palaceofvarna.com
–––––––––––––––––––––––––
Как да стигнете до Двореца на Културата и Спорта – гр. Варна
https://anifestbg.com/how-to-get-there/
–––––––––––––––––––––––––
Записвания за Косплей Състезания:
– соло – предстои да обявим!
– групи – предстои да обявим!Записвания за K-pop Dance Show – предстои да обявим!
Записвания за ART-алеята – предстои да обявим!
Записвания за Презентации – предстои да обявим!
Записвания за Работилници – предстои да обявим!
Записвания за Доброволци – предстои да обявим!
Записвания за Фотограф – предстои да обявим!
Записвания за Турнира на LoL – предстои да обявим!
–––––––––––––––-
ВХОД ЗА СЪБИТИЕТО – предстои да обявим!
–––––––––––––––––––––––––
Искаш да станеш изложител, пиши ни – clubshiokaze@gmail.com
–––––––––––––––––––––––––
ОЧАКВАМЕ ВИ на 27-ти и 28-ти август!
ВАЖНО
По време на събитието ще се спазват всички актуални противоепидемични мерки!
ВАЖНО

Камен Донев представя ЛЕКЦИЯ 3
2022-08-26 20:30 - 22:30 | Летен Театър – Варна, Морска градина, Варна, Bulgaria
Камен Донев представя ЛЕКЦИЯ 3 : Възгледите на един учител ЗА СИЛАТА НА СЛОВОТО
Летен театър, Варна – 26.08.2022 – 20:30ч.

ОПЕРНА ГАЛА
2022-08-25 21:00 - 23:00 | Летен Театър – Варна, Морска градина, Варна, Bulgaria
„ОПЕРНА ГАЛА“
Диригент Стефан Бояджиев
Режисьор Сребрина Соколова
25 август 2022г. 21:00 часа
Солисти:
Димитринка Райчева, Жана Костова, Ирина Жекова, Калина Жекова, Даниела Дякова, Михаела Берова, Арсений Арсов, Валерий Георгиев, Иван Момиров, Пламен Райков, Пламен Димитров, Свилен Николов, Гео Чобанов, Деян Вачков
Оркестър и хор на Държавна опера Варна
В програмата: Дуети, терцети и ансамбли от популярни опери.
Билетни каси: ТМПЦ-Варна, Летен театър Варна, Фестивален и конгресен център Варна
Организатор: Община Варна, Държавна опера Варна

Palace Auto Varna E-MOBILITY
2022-08-25 10:30 - 2022-08-28 19:30 | Дворец на културата и спорта – Варна, Дворец на културата и спорта - Варна, Варна, Bulgaria
АВТОМОБИЛЕН САЛОН – Palace Auto Varna E-MOBILITY- най-голямото събитие за електромобили и хибриди
от 25 до 28 август 2022 г.
Мобилността на бъдещето – хибридна, електрическа и свързана – се отправя към морската столица Варна.

Със следните марки автомобили: CITROEN, FIAT, FORD, HYUNDAI, JEEP, LAND ROVER, PEUGEOT, SKODA, VOLVO, VW и др., както и електрически мотоциклети – SUR-RON.
От 25 до 28 август Дворец на културата и спорта Варна ще бъде домакин на най-голямото и най-разнообразно събитие за електромобили. Автомобилните компании ще представят най-новите разработки и технологии в задвижването и дизайна на хибриди и Е-Mobility гама автомобили.

За многобройните почитатели на автомобилите и за всички посетители ще има организиран тест-драйв и демонстрации, за да видят и усетят следващото ниво на мобилност.
Община Варна е една от общините, която има за цел да стимулира използването на екологични превозни средства и да подобряване чистотата на въздуха.

Станете част от Е-мобилността!

Либертанго
2022-08-24 21:00 - 23:00 | Летен Театър – Варна, Морска градина, Варна, Bulgaria
Премиера „ЛИБЕРТАНГО“
Балетен спектакъл по музика на Астор Пиацола

Съвместен проект на Държавна опера Варна и ММФ „Варненско лято“

Хореография Сабрина Боско
Със специалното участие на гост-солистите:
Ева Назарет Суарес Перес и Федерико Мелла

Солисти и балет на Държавна опера Варна
„My Libertango“ е пътешествие из света на тангото… Започваме от спомена за зараждането му в Аржентина, за живота по аржентинските улици с фигурите на техните гангстери, и с една елегантна покана за танц, завършваме с грандиозно танцово парти в нощен клуб.
Страст, чувственост, елегантност, любов, подчертани от музиката на Астор Пиацола и гласа на великата Милва.
Балет в неокласически стил, който подчертава мъжките и женските фигури и съчетава стила на тангото с техническа виртуозност на класическия балет.“
Сабрина Боско, хореограф
Сабрина Боско е интернационален хореограф и Maitre du Ballet на най-престижните балетни компании по света. След като поставя в Скопие „Либертанго“ с 40 балетиста, заедно с балетния режисьор Олга Панго, отново в белградската опера се случва и следващият й проект – „La Vie Parisienne“, едноактен балет, който рисува парижкия живот чрез четири картини, подкрепен от музиката на прекрасната Едит Пиаф.

Концерт вечните песни на България
2022-08-23 20:30 - 23:30 | Летен Театър – Варна, Морска градина, Варна, Bulgaria

"Вагнер и Страстта"
2022-08-22 21:00 - 23:00 | Летен Театър – Варна, Морска градина, Варна, Bulgaria
„Вагнер и Страстта“ – Симфоничен концерт

Диригент – Йордан Камжалов
Солист – Лора Маркова (цигулка)
С участието на оркестър на Държавна опера Варна
В програмата:
Р. Вагнер – увертюри към опери
Ф. Менделсон-Бертолди – Концерт за цигулка и оркестър
Младата и талантлива цигуларка Лора Маркова е стипендиант на Министерството на културата на РБ и Фондация „Йордан Камджалов“. Ученичка на Благородна Танева и лауреат на множество призови международни награди. Участва във фестивали и концерти в Германия, Австрия, Швейцария, Белгия, Португалия, САЩ, Франция, Италия, Гърция.
На диригентския пулт ще застане Маестро Йордан Камджалов, когото световната журналистическа гилдия определя като най-перспективният млад диригент на 21 век – вълшебникът на пулта. Той ще представи част от творчеството на композиторът, който е докоснал душата му още от дете – „човекът-музика, човекът-драма, човекът-опера“, а именно – великият Рихард Вагнер.
БИЛЕТИ: 20, 25, 30, 35, 40, 45, 50 и 60лв.
БИЛЕТНИ КАСИ:
ТМПЦ – ВАРНА, пл. „Независимост” 1:
ПОНЕДЕЛНИК – ПЕТЪК: 09:30ч.-13:30ч. и 14:30ч.-20:00ч. СЪБОТА: 10:00ч. – 13:30ч. и 14:30ч. – 19:00ч. и НЕДЕЛЯ: 11:00 ч.- 16:00 ч.
Тел. 052 665 022; ЗАЯВКИ: тел. 052 665 020
Летен театър Варна: 10:00ч.-13:00ч. 14:00ч.-18:30ч. (всеки ден в летен сезон). В дни със спектакъл до 21:30ч. Тел.: 052/612-803
Фестивален и конгресен център: всеки ден от 10:30ч. до 20:00ч. /почивка 15:30ч.-16:00ч./, тел. 052/608-446.
Можете да закупите своите билети и през онлайн мрежите на
EVENTIM: https://www.eventim.bg/bg/ и
ФКЦ: https://fccvarna.bg/
www.operavarna.com

LA MARI de CHAMBAO
2022-08-21 20:00 - 22:00 | Летен Театър – Варна, Морска градина, Варна, Bulgaria
Гласът на лятото пристига в България за поредица от 3 концерта през август

La Mari от Chambao – eдин от най-обичаните гласове на Испания включи Пловдив, София и Варна в голямо световно турне. Концертите започват това лято от Малага и ще обхванат както много градове в Испания, така и Европа и Латинска Америка като идеята е да продължат и през 2023-та година.

La Mari печели безрезервната обич на българската публика през последните 10 години. Усещането е взаимно, а България се превръща в една от териториите, на които стъпва успешната й кариера извън Испания. Самата La Mari споделя, че е била много учудена, когато през 2005-та година получава покана за концерт в София. От тогава започва и връзката й с България, изразена през годините в серия от отделни концерти, турнета, издадени компакт дискове, гостувания в медии и все по-голяма обич и привързаност между нея и публиката. С това своеобразно турне от три концерта, La Mari ще стъпи за първи път на сцената на Античен театър Пловдив, както и за първи път ще направи концерт на открито в София, благодарение на екипа на стадион „Юнак“.
Програмата за концертите й е обещаваща и ще бъде над 2 часа музикална разходка както в репертоара на Chambao, класически фламенко парчета, така и с нейни авторски композиции.

Билетите за концертите са на цени от 30 до 50 лв и са в продажба в мрежата на eventim.

ЛЕТЯЩИЯТ БАХ - Flying Steps
2022-08-20 20:30 - 22:30 | Летен Театър – Варна, Морска градина, Варна, Bulgaria
ЛЕТЯЩИЯТ БАХ

20 август (събота) 20:30 – 22:00 Летен театър – Варна
Flying Steps – Германия
Творчески директори Вартан Басил, Кристоф Хагел
Хореография Вартан Басил
Хореография (съвременна част) Юи Кавагучи
Съвременен танц Я Чун Цаи
Музика Й. С. Бах
Участват Flying Steps
ЗАВЛАДЯВАЩА СРЕЩА МЕЖДУ КЛАСИКАТА И БРЕЙК ТАНЦА!
СПЕЦИАЛНА НАГРАДА ECHO Klassik.
Може ли да се танцува брейк по музика на Й. С. Бах? Многократните световни шампиони по брейк танц “Flying Steps” от Германия и известният оперен режисьор Кристоф Хагел доказват, че брейкът и класическата музика могат да се представят в идеално съчетание. „Летящият Бах“ е единствена по рода си сценична адаптация на „Добре темперирано пиано“ от Й. С. Бах, в който по завладяващ начин се обединяват класика, улични танци и съвременни дигитални изкуства. Музикално-танцовият и визуален спектакъл е носител на специалната награда ECHO Klassik – най-значимото отличие в Германия в музикалната индустрия.
„Хареса ми идеята да заменя балерина, която прави пируети на палци, с брейк танцьор, който се върти на главата. Мечтата ми беше да създам цялостно шоу с брейк танц по класическа музика“, разказва основателят и артистичният ръководител на “Flying Steps” Вартан Басил. Предложението да се използва „Добре темперирано пиано“ на Й. С. Бах идва от Кристоф Хагел, който работи заедно с Басил. Заедно те създадат спектакъл, в който танцьорите не просто танцуват по музиката на Бах, а я въплъщават и предават през нея история на публиката. Нота по нота. Стъпка по стъпка. С пиано, клавесин и електронeн бийт. И със собствена любовна история.
Билети онлайн: Eventim и Фестивален и конгресен център – Варна
Спектакълът е част програма „Интермецо“, реализирана от Международния театрален фестивал „Варненско лято“ съвместно с Международния музикален фестивал „Варненско лято“.

Брилянтин
2022-08-19 21:00 - 23:00 | Летен Театър – Варна, Морска градина, Варна, Bulgaria
„БРИЛЯНТИН“ – РОКЕНДРОЛ МЮЗИКЪЛ В СТИЛА НА 50-те ГОДИНИ
Мюзикъл от Джим Джейкъбс, Уорън Кейси и Робърт Стигууд
Режисьор Сребрина Соколова
Диригент Страцимир Павлов
Сценограф Иван Токаджиев
Художник костюми Ася Стоименова
Хореограф Надя Димокова
3D mapping –Тодор Тодоров

В ролите:
ДАНИ – Велин Михайлов
САНДИ – Лилия Илиева, Марина Георгиева
БЕТИ – Волена Апостолова
КЕНИКИ – Светлозар Начев
ДУУДИ – Йоан Попов
СЪНИ – Тихомир Трифонов
РОДЖЪР – Борис Атанасов
ФРЕНЧИ – Кристина Топалова
МАРТИ – Антония Кундакова
ДЖАН – Мойра Янкова
ПАТИ – Василена Кънчева
МИС ЛИНЧ – Антоанела Петрова
ТРЕНЬОР – Николай Димитров
ВИНС ФОНТЕЙН – Нейчо Петров – Реджи
ДЖОНИ КАЗИНО – Лев Караван
ЮДЖИЙН – Георги Иванов
ЧА-ЧА ДЕ ГРЕГОРИО – Зои Бошнакова
ТИЙН АНГЕЛ – Калоян Лулчев
Участват още: Кристалена Стоянова, София Лулчева

Балет и оркестър на Държавна опера Варна

„Мюзикълът „Брилянтин“, създаден преди точно 50 години от Джим, Джейкъбс, Уорън Кейси и Робърт Стигууд, е вдъхновен от субкултурата на Грийзърите, възникнала през 50те – 60те години на 20 век. Символ на свободното мислене, с пълна липса на лицемерие и престореност, тази субкултура печели голяма популярност, както В САЩ, така и в Европа. В началото този мюзикъл е обявен от пуританската американска общественост като „ груб, агресивен, вулгарен…“ Следва преработване и тази характеристика е смекчена. Най-голяма популярност мюзикълът печели, след екранизацията му в киното с участието на Джон Траволта и Оливия Нютън Джон.
Действието в мюзикъла се развива в края на 50те години на 20 век, в Чикаго Илинойс. Запознава ни с ежедневието, проблемите и радостите на десет тийнеджъри от гимназия Райдел. Те са на прага на завършването си и в тази връзка, свързаните проблеми като тийнеджърска бременност, насилие на банди, натиск от връстници, е естествена основа на драматургията. Въпреки тази сложна и сериозна проблематика, мюзикълът се възприема изключително леко и забавно, благодарение на своята музика и действен хумор в диалозите.
Именно със своята проблематика, този мюзикъл звучи актуално при всяко поколение. Конфликтът между желанието да се живее пълноценен живот на възрастните и липсата на житейски опит, е заложен в механизма на израстването на човека. Главните персонажи са уникални, цветни и различни. Основен проблем на социума е, как тази човешка цветност и уникалност, да се впише в цялото, в общото, да запази индивидуалността си и с това да не разруши общността. Този проблем е и в основата на концепцията на нашата постановка. В мюзикъла БРИЛЯНТИН се крие отговорът и решението. Спектакълът завършва с песента „Да вървим заедно“ – само чрез приятелство, разбиране, емпатия, всеки може да е верен на себе си и няма нищо против различността на другия. Тази индивидуалност е в основата на изграждане на характера на героите, показан чрез всеки структурен елемент на нашата постановка – текст, мизансцен, хореография, костюм, декор, музика . Всеки един от тези елементи, създават уникалността на този вечно актуален мюзикъл, носещ радост, светлина, веселие, оптимизъм – все неща към които винаги ще се стремим и от които винаги ще имаме нужда.“

БРАТИМЕНЕ - Международен етно джаз фестивал
2022-08-18 21:00 - 23:00 | Летен Театър – Варна, Морска градина, Варна, Bulgaria

ОПЕРА ОТЕЛО
2022-08-17 21:00 - 23:00 | Летен Театър – Варна, Морска градина, Варна, Bulgaria
ОПЕРА ОТЕЛО

опера от Джузепе Верди , Концертно изпълнение
Съвместен проект на Държавна опера Варна и ММФ „Варненско лято“
Диригент – Павел Балев
В ролите:
ОТЕЛО – Милен Божков
ДЕЗДЕМОНА – Красимира Стоянова
ЯГО – Владимир Стоянов
КАСИО – Борис Луков
ЕМИЛИЯ – Михаела Берова
РОДРИГО – Христо Ганевски
МОНТАНО – Гео Чобанов
ЛОДОВИКО – Людмил Петров
Солисти, оркестър и хор на Държавна опера Варна
С участието на ВДЮО при ЦПЛР – Варна
Трагичният край на Отело е предизвестен още от самото начало – да си мавър, макар и издигнал се до генерал, е необичаен статут за Венеция през 16 век. Младата патрицианка Дездемона, която се влюбва и дори тайно се омъжва за цветнокожия и много по-възрастен от нея Отело, игнорирайки йерархията и установените порядки във Венецианския двор, също предрешава съдбата си.
Тези ярки образи ще бъдат пресъздадени от световно известни български гласове – оперната дива Красимира Стоянова, която е желан гост във всички големи световни оперни театри и чието име е синоним на най-високо вокално и артистично майсторство. На сцената ще й партнират нейният възпитаник Милен Божков и Владимир Стоянов, който е сред най изтъкнатите български певци, удостоен със званието „Рицар на Верди“ и спечелил признанието и обичта на международната и българската публика и критика.

Свето Успение Богородично - Ден на Варна
2022-08-15 08:00 - 17:00 | Летен Театър – Варна, Морска градина, Варна, Bulgaria
Празникът започва с тържествена литургия в Катедралния храм „Св. Успение Богородично”. На площад „Св.св. Кирил и Методий” с празничен ритуал се издига флагът на Варна, следва литийно шествие. На сцена „Раковина” в Морската градина през целия ден участват изпълнители и ансамбли от различни жанрове. Вечерта в Летния театър е тържественият концерт и ритуал, на който кметът на града удостоява със званието „Почетен гражданин на Варна” български и чуждестранни граждани за изключителен принос и заслуги за развитието на общината. По-късно вечерта в зоната на Морската гара се провежда концерт с участието на известни поп и рок изпълнители.
Място: сцена „Раковина, Летен театър, зоната на Морска гара и открити градски пространства
Организатор: Община Варна, Дирекция „Култура и духовно развитие”

Петък вечер
2022-08-14 20:00 - 22:00 | Летен Театър – Варна, Морска градина, Варна, Bulgaria
Има седмици, в които единственият смисъл е очакването на петъчната вечер. Има дни, които минават изцяло в планирането ѝ. Има хора, за които петък вечер има статута на религиозен празник. Но не са малко и онези, които могат да го празнуват само в най-смелите си мечти. Като например татковците.
Четирима млади мъже, на които все по-рядко се удава възможност да се забавляват, ни разказват как може да мине една петъчна вечер, влизайки в различни роли. Показват ни кой е точният ключ и коя е правилната врата, а после демонстрират как петъчният запой може да разбърка пъзела.
Водят ни към един мечтан финал на вечерта, но влизането в тоалетната рязко променя всичко. Разкриват ни точно колко пъти времето за подготовка трябва да надхвърля продължителността на самия купон.
Потапят ни в един фрагментиран свят, издигащ в култ копнежа по свръх изживяването. Защото животът се живее само веднъж.

ММФ ПРЕМИЕРА "Красавицата и звяра"
2022-08-13 21:00 - 23:00, 2022-08-12 21:00 - 23:00 | Летен Театър – Варна, Морска градина, Варна, Bulgaria
Премиера „КРАСАВИЦАТА И ЗВЯРА“
Концерт в костюми/ Staged concert

Музика- Алън Менкен , текст – Хауърд Ашман, Тим Райс, либрето – Линда Уулвъртън
Режисьор- Петко Бонев
Диригент- Страцимир Павлов
Сценично движение и пластики – Анна Пампулова
Сценичен дизайн и костюми – Ася Стоименова
Сценични бойни техники – Николай Градинар Дериволков
3D mapping – Лора Руневска – elektrick me
Превод – Лилия Бонева
Озвучаване – Александър Георгиев

Солисти, оркестър и балет на Държавна опера Варна

Мюзикълът, основан на френска класическа приказка и адаптиран от едноименния анимационен филм на Уолт Дисни, носител на Оскар 1991 и оценен на Бродуей като един от най-добрите мюзикъли, ще очарова и потопи публиката в Летния театър в света на приказките.
„Магичната история за Красавицата и Звяра, позната от столетия, днес ще бъде разказана най-достъпно с методите на музикалния театър от артисти-чародейци. Докосването до този шедьовър взривява сетивата на изпълнители и публика с професионализъм, красота и любов!
„VINCIT QUI SE VINCIT“ – „Побеждава този, който победи себе си“
Петко Бонев, режисьор

ОБИЧ И ПЕСЕН
2022-08-10 20:30 - 22:30 | Летен Театър – Варна, Морска градина, Варна, Bulgaria
„ОБИЧ И ПЕСЕН“
Шест обичани български певици обединяват сили в името на публиката и песента.
Йорданка Христова, Тони Димитрова, Силвия Кацарова, Роси Кирилова, Нелина и Теди Кацарова тръгват на национално турне „ОБИЧ И ПЕСЕН“ , което ще премине през няколко български града.
Елате и си подарете незабравими мигове и златни хитове, с много звук, светлина и емоции и след двегодишна пауза.
Очакваме ви!

НЕПОПРАВИМО
2022-08-09 20:30 - 22:30 | Летен Театър – Варна, Морска градина, Варна, Bulgaria
НЕПОПРАВИМО
Комедия от Щефан Фьогел
Режисьор: Веселин Петров
Участват: Албена Павлова, Емил Марков, Таня Йоргова, Августин Демерджиев
Насладете се на една история за две приятелски семейства, които са на път да разберат има ли цена любовта, и каква е тя. Възможно ли е отговорът на този въпрос да ги превърне от големи приятели с малки тайни, в малки приятели с големи тайни?
Бихте ли пожертвали част от себе си в името на любовта? Буквално! Един мъж на прага на най-големия успех в кариерата си и една жена, която е същата кръвна група като него. Буквално!
Щефан Фьогел е един от най-поставяните съвременни драматурзи в Европа. Самият той споделя: „Аз мисля, че всяка тема, към която човек се отнася сериозно, е много подходяща за това. Комедията като жанр позволява да бъдат преодолени всички табута.“

Опера, Джаз и Танго
2022-08-08 21:00 - 23:00 | Летен Театър – Варна, Морска градина, Варна, Bulgaria
Концерт Опера, джаз и танго
Диригент – Страцимир Павлов
Солист – Фабрицио Моката (пиано)
С участието на Илина Михайлова (сопран) и Рейналдо Дроз (тенор)
Оркестър на Държавна опера Варна

Популярният и високо ценен пианист и композитор Фабрицио Моката варненската публика познава от изключително успешния Recital CanTANGO, в партньорство със световноизвестния тенор Фабио Армилиато през 2019 г. След няколко гастрола в морската ни столица, той ще представи свои авторски композиции и аранжименти, както и популярни евъргрийни на Астор Пиацола. Ще се насладим на вокалното майсторство на великолепното сопрано Илина Михайлова, която самият Хосе Карерас лично избра за концерта му в София. На сцената ще й партнира тенорът Рейналдо Дроз, роден във Венецуела, учил в Каракас, в Модена,Италия и в София при оперната прима Райна Кабаиванска. Варненската публика го познава от участието му в „Риголето“ през април т. г.

Strauss Gala with Vienna Schonbrunn Orchestra
2022-08-07 20:30 - 22:30 | Летен Театър – Варна, Морска градина, Варна, Bulgaria

ЕРНАНИ
2022-08-06 21:00 - 23:30 | Летен Театър – Варна, Морска градина, Варна, Bulgaria
Премиера „ЕРНАНИ»
Опера от Джузепе Верди
Диригент Григор Паликаров
Постановка Кузман Попов
Режисьор Деян Прошев
Сценография Денис Иванов Художници костюми Мария Трендафилова, Лора Маринова, Денис Иванов Диригент на хора Цветан Крумов

В ролите:
ЕРНАНИ – Иван Момиров
ЕЛВИРА – Сузана Бранкини
ГОМЕС ДА СИЛВА – Деян Вачков
ДОН КАРЛОС – Пламен Димитров
ДОН РИКАРДО – Пламен Райков
ЯГО – Петър Петров
ДЖОВАНА – Галина Великова
Солисти, оркестър, хор и балет на Държавна опера Варна
„Ернани“ е операта, която носи дълбокия отпечатък на творческата природа на Верди. Той е романтик по душа: страстен, меланхоличен, затворен, потаен, самотен, недоволен от себе си и от всички поради неудовлетвореното желание за добро. Верди пише тази опера, когато е вече на върха на кариерата и славата си. Поръчана му е ит граф Карло Мочениго за да отбележи края на карнавала във Венеция през 1844 г.

Сузана Бранкини е спинтов лиричен сопран с впечатляваща сила и гъвкавост на гласа и запомнящо се сценично присъствие. Родена в Рим от италиански баща и майка от Карибите, тя усъвършенства вокалната си техника при световната оперна прима Райна Кабаиванска. Варненската публика ще има удоволствието за втори път да се срещне с магнетичното сопрано, след триумфалното й превъплъщение в образа на Леонора в „Трубадур“ през юли 2021 г.
Варненският тенор със световна слава Иван Момиров ще представи своя прочит на испанския благородник Ернани. В останалите роли ще чуем блестящите солисти на Варненската опера Деян Вачков, Пламен Димитров и др.

МЕГАКОНЦЕРТ НА СИГНАЛ
2022-08-04 21:00 - 22:30 | Летен Театър – Варна, Морска градина, Варна, Bulgaria
Най-голямата ни рок легенда празнува своята 70-годишнина в Морската столица!
Концерт на Сигнал на 4 Август от 21:00ч, в Летен театър – Варна

МФФ "Варненско лято"
2022-08-01 20:00 - 2022-08-03 23:00 | Летен Театър – Варна, Морска градина, Варна, Bulgaria
Подробна информация за гостуващите групи, ред на изпълнения и съпътстващи програми към фестивала ще бъдат обявени скоро.
Екипа на Международен фолклорен фестивал „Варненско лято“
